stanford-oval/wikipedia huggingface dataset:
Raitakillinen

| Raitakillinen |
| --- | --- |

Uhanalaisuusluokitus
 Äärimmäisen uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Hammaskarppikalat Cyprinodontiformes
Heimo::  Hammaskillit Cyprinodontidae
Suku::  Aphanius
Laji::  danfordii
Kaksiosainen nimi
 Aphanius danfordii  (Boulenger, 1890) 
Katso myös
   Raitakillinen Wikispeciesissä  
Infobox OKVirheellinen NIMI-arvoIUCN-testi OK: 
Raitakillinen (Aphanius danfordii) on hammaskilleihin kuuluva kalalaji. Lajia tavataan uhanalaisena Turkista.
Koko ja ulkonäkö

Raitakillinen voi kasvaa suurimmillaan 5–8 cm pitkäksi ja naaraat ovat koiraita kookkaampia. Sukupuolet eroavat toisistaan ulkonäöltään. Raitakilliskoiras on harmaa ja ruumiissa on 9–13 mustaa pystyjuovaa. Naaras on harmaa ja ruumiissa on tummia täpliä.
Levinneisyys ja elintavat

Raitakillistä tavataan vain Turkista maan keskiosista Kızılırmak- ja Seyhanjokien valuma-alueilta. Se elää erityisesti runsaasti kasveja kasvavissa, mutta kirkasvetisissä lähteissä. Raitakillinen syö pieniä äyriäisiä ja hyönteisten, kuten hyttysten, toukkia. Lajin lisääntymisaika on toukokuusta syyskuulle.
Raitakillinen luokitellaan äärimmäisen uhanalaiseksi. Suurin uhka kannalle on lähde-elinympäristön häviäminen vedenoton vuoksi ja useat alueen lähteistä ovat kuivuneet. Myös vieraslajit ovat uhka.
Rachel Ticotin

| Rachel Ticotin> Henkilötiedot |
| --- | --- |
Syntynyt: 1. marraskuuta 1958 (ikä 65) Bronx, New York
Kansalaisuus:  Yhdysvallat
Ammatti:  näyttelijä
Aiheesta muualla
IMDb 
Elonet
Rachel Ticotin (s. 1. marraskuuta 1958) on yhdysvaltalainen näyttelijä. Hänellä on ollut rooleja muiden muassa elokuvissa Total Recall – unohda tai kuole (1990) ja Con Air – lento vapauteen (1997). Hän näytteli yhtä pääosista televisiosarjassa Kova laki: Los Angeles (2011).
Ticotin on kotoisin New Yorkin Bronxista. Hän oli naimisissa näyttelijä David Caruson kanssa vuosina 1983–1989, ja heillä on yhteinen tytär. Vuonna 1998 Ticotin meni naimisiin näyttelijä Peter Straussin kanssa.
Lähde

1 2  Ticotin, Rachel 1958– Encyclopedia.com. Viitattu 10.3.2023. (englanniksi)
↑  Rachel Ticotin Net Worth Celebrity Net Worth. Viitattu 10.3.2023. (englanniksi)
Aiheesta muualla

Rachel Ticotin Internet Movie Databasessa. (englanniksi)
Rachel Ticotin Biography (1958-) NNDB. Viitattu 10.3.2023. (englanniksi)
Roman Totenberg

Roman Totenberg
Roman Totenberg (1. tammikuuta 1911 Łódź – 8. toukokuuta 2012 Newton, Massachusetts) oli puolalais-yhdysvaltalainen viulisti.
Totenberg opiskeli Varsovassa ja teki debyyttinsä jo 11-vuotiaana esiintymällä solistina Varsovan filharmonisen orkesterin kanssa. Hän sai kansainvälisen Mendelssohn-palkinnon 1932 ja esiintyi vuonna 1935 ensimmäistä kertaa sekä Britanniassa että Yhdysvalloissa.
Totenberg kiersi myös Etelä-Amerikassa. Hänen laajaan ohjelmistoonsa kuului mm. Beethovenin, Bachin, Milhaudin, Schumanin, Pendereckin, Hindemithin, Barberin, Martinůn ja Honeggerin tuotantoa.
Totenberg levytti muun muassa Deutsche Grammophonille. Hän esiintyi lukuisien arvostettujen yhdysvaltalaisten ja eurooppalaisten orkesterien solistina, ja vuonna 1988 Puolan hallitus myönsi hänelle ansiomitalin elinikäisistä saavutuksista.
Totenberg kuoli kotonaan Yhdysvalloissa 101-vuotiaana toukokuussa 2012. Hänen kuolinsyynsä oli munuaisten vajaatoiminta.
Rosa Florián

Rosa Madeleine Florián Cedrón (s. 18. toukokuuta 1969 Cajamarcan) on perulainen poliitikko. Hän on Cajamarcan aluetta kongressissa vuosina 2006 – 2011 edustanut kongressiedustaja. Florián kuuluu Kansallisen Yhtenäisyys- puolueeseen. Hän myös toiminut Contumazan kaupunginjohtajana.
Käännös suomeksi
Rosa Kettumäki

Rosa Kettumäki (s. 1991 Iitti) on suomalainen toimittaja ja juontaja. Tällä hetkellä hän toimii Ylen mediakriittisen Viimeinen sana -ohjelman juontajana.
Kettumäki kasvoi Iitissä, mutta lukion hän suoritti Helsingissä Kallion ilmaisutaidon lukiossa. Lukiossa hän harrasti teatteria, ja sieltä löytyi myös Nuorten Ääni -toimitus. Myöhemmin hän opiskeli Metropolia Ammattikorkeakoulussa, josta valmistui elokuvan ja television koulutusohjelmasta vuonna 2016.
Kettumäki aloitti journalistin uransa runsaasti näkyvyyttä saaneilla reportaaseilla pääkaupunkiseudun Nuorten Ääni -toimituksessa. Aiemmin hän on työskennellyt Yleisradiossa muun muassa A-studiossa ja Perjantai-ohjelman juontajana. Vuosina 2019–2021 hän oli Ylen aamun juontaja. Vuonna 2021 hän työskenteli toimittajana Yle Uutiset Rec -toimituksessa, jossa tehtiin sisältöjä Youtubeen ja Yle Areenaan kohderyhmänä 20–30 vuotiaat suomalaiset.
Rosa Godoy

| Rosa Godoy |
| --- | --- |

Henkilötiedot
Koko nimi:  Rosa Liliana Godoy
Syntynyt: 19. maaliskuuta 1982 (ikä 42) Rio Cuarto, Córdoba
Kansalaisuus:   Argentiina
Yleisurheilija
Lempinimi:  Rousys
Pituus:  160 cm
Paino:  47 kg
Laji:  kestävyysjuoksu, estejuoksu
Ennätykset:  4.38,52 (maili) 9.10,24 (3 000 m) 15.43,36 (5 000 m) 32.51,10 (10 000 m) 1:12.42 (puolimaraton)
Rosa Liliana Godoy (s. 19. maaliskuuta 1982 Rio Cuarto, Córdoba) on argentiinalainen keski- ja pitkänmatkan juoksija. Hän pitää hallussaan maansa ennätyksiä mailin, 3000 metrin, 5000 metrin, 10000 metrin sekä puolimaratonin juoksuissa.
Godoy edusti Argentiinaa vuoden 2016 Rion olympialaisisten naisten maratonilla. Hänen loppusijoituksensa oli 110. Vuoden 2007 Pan-Amerikan kisoissa Godoy kilpaili naisten estejuoksussa. Vuoden 2015 Pan-Amerikan kisoissa Torontossa Godoy kilpaili naisten 10000 metrin juoksussa sijoittuen kisassa yhdeksänneksi.
Punapaputahna

Punapaputahna tai adsukipaputahna on tummanpunaista, makeaa paputahnaa. Sitä käytetään japanilaisissa makeisissa, kiinalaisessa keittiössä sekä korealaisessa keittiössä. Se valmistetaan keittämällä ja survomalla adsukipapuja ja makeuttamalla tahna sokerilla tai hunajalla. Papujen kuoret saatetaan poistaa siivilöimällä ennen makeutusta, jolloin syntyy sileämpää ja tasaisempaa tahnaa.
Lajit

Punapaputahnaa luokitellaan koostumuksen perusteella.
Japanilaisessa keittiössä yleisimmät lajit ovat:
Tsubuan (粒餡), kokonaisia sokerissa keitettyjä mutta muutoin käsittelemättömiä punaisia adsukipapuja.
Tsubushian (潰し餡), jossa pavut on survottu keittämisen jälkeen.
Koshian (漉し餡), joka on siivilöity pavunkuorten poistamiseksi. Tämä on yleisin laji.
Sarashian (晒し餡), joka on kuivattu ja sekoitettu veteen
Kiinalaisessa keittiössä yleisimmät lajit ovat:
Survottu: Adsukipavut on keitetty sokerin kanssa ja survottu. Tahna on sileää mutta siinä on murskattuja papuja ja niiden kuoria. Aiotusta koostumuksesta riippuen pavut voidaan murskata napakasti tai kevyesti. Joitakin survomattomia papuja saatetaan myös lisätä takaisin paputahnaan antamaan lisätuntumaa. Tämä on yleisin ja suosituin paputahna kiinalaisissa makeisissa. Voidaan myös syödä sellaisenaan tai makeissa keitoissa.
Sileä: Adsukipavut on keitetty ilman sokeria, survottu ja ohennettu muhjuksi. Ohennettu survos painetaan siivilän läpi kuorien poistamiseksi ja puristetaan kuivaksi juustoliinan avulla. Vaikka kuiva tahna voidaan makeuttaa ja käyttää sellaisenaan, yleensä käytetään öljyä, joko kasviöljyä tai silavaa, kuivan tahnan paistamiseen ja sen maun ja suutuntuman parantamiseen. Sileää paputahnaa käytetään pääasiassa kiinalaisten leivosten täytteenä.
Etymologia

Japanissa käytetään useita nimiä viittaamaan punapaputahnaan, kuten an (餡, an), anko (餡子, anko) ja ogura (小倉, ogura). Tarkasti ottaen termi an voi viitata melkein mihin tahansa makeaan, syötävään, survottuun tahnaan, vaikka adsukipavut ovatkin oletuksena ilman tarkempia määreitä. Yleisiä vaihtoehtoja ovat muun muassa shiroan (白餡), joka on valmistettu japanilaisista valkoisista tarhapavuista  (白いんげん豆 shiro ingenmame), ja kurian (栗餡), joka on valmistettu kastanjoista.
Samaten kiinankielinen termi dòu shā (豆沙) koskee punapaputahnaa, kun sitä käytetään ilman määreitä, vaikkakin hóngdòu shā (紅豆沙) nimenomaisesti tarkoittaa ”punapaputahna”.
Käyttötavat > Japani

Punapaputahnaa käytetään monissa japanilaisissa makeisissa.
Anmitsu: jälkiruoka, joka koostuu siirapin kanssa tarjoiltavista punapaputahnasta, pienistä agar-hyytelökuutioista ja hedelmäpaloista.
Anpan: makea punapaputahnalla täytetty pulla.
Daifuku: makeinen, joka koostuu punapaputahnalla täytetystä pienestä pyöreästä mochista valmistetusta riisikakusta.
Dango: myky, joka on valmistettu riisijauhosta ja jonka päälle on sivelty punapaputahnaa.
Dorayaki: makeinen, joka koostuu kahdesta sokerikakusta valmistetusta letusta, jotka on kääritty punapaputäytteen ympärille.
Manjū: höyrytetty pulla, jonka sisällä on punapaputahnaa.
Oshiruko tai Zenzai: adsukipapukeitto, joka tarjoillaan yleisesti riisikakun kanssa.
Taiyaki: kalanmuotoinen kakku, joka on täytetty punapaputahnalla.
Yōkan: paksu hyydytetty jälkiruoka, joka on valmistettu punapaputahnasta, agarista ja sokerista.
Käyttötavat > Kiina

Punapaputahnaa käytetään useissa kiinalaisissa ruoissa, kuten:
Punapapukeitto (紅豆湯/紅豆沙; pinyin: hóng dòu tāng / hóng dòu shā): Punapaputahnaa, johon on lisätty lisää vettä, jolloin siitä tulee tong sui, paksu, makea keitto. Sitä valmistetaan ja syödään usein tangyuanin ja lootuksen siementen kanssa. Tämä on melkein aina jälkiruoka.
Tangyuan(湯圓, pinyin: tāng yúan): Tahmariisistä valmistettuja palloja, jotka on täytetty erilaisilla täytteillä, kuten punapaputahnalla, ja keitetty tavallisessa tai makeutetussa vedessä.
Zongzi (粽子; pinyin: zòng zi): Tahmariisiä ja punapaputahnaa, jotka on kiedottu bambun lehtiin ja höyrytetty tai keitetty. Zongzin valmistuksessa käytettävä tahmariisi on yleensä erikoisvalmisteista ja se näyttää keltaiselta.
Kuukakut (月餅; yùe bĭng): Paistettu leivonnainen, joka koostuu ohuesta täytettä ympäröivästä taikinasta. Täyte on perinteisesti valmistettu useista ainesosista, kuten murskatuista lootuksen siemenistä, punapaputahnasta ja muista täytteistä. Täytteen rakenne on melko samanlainen kuin pelkän punapaputahnan. Kuukakkuja syödään yleisimmin Keskisyksyn juhlan aikana.
Bāozi (豆沙包; pinyin: dòu shā bāo): Höyrytetty kohotettu leipä, joka on täytetty lajitelmalla maukkaita tai makeita täytteitä.
Jiān dui (煎堆): Paistettu leivonnainen, joka on tehty tahmariisijauhosta, ja täytetty joskus punapaputahnalla.
Punapapukakku (Chinese: 红豆糕; pinyin: hóng dòu gāo)
Punapapulettu
Käyttötavat > Korea

Punapaputahnaa käytetään useissa korealaisissa naposteltavissa ja jälkiruoissa, muun muassa:
Baram tteok
Bungeoppang
Chalboribbang: eräänlaisia pieniä ja makeita lettuja, jotka valmistetaan puuroutuvista ohrajauhoista. Se koostuu kahdesta lettukerroksesta, jotka on täytetty punapaputahnalla. Englanniksi siitä käytetään nimitystä ”glutinous barley bread” tai ”sticky barley bread”.
Hobbang
Gyeongju-leipä
Patbingsu
Patdanja (팥단자)
Patjuk: punapapupuuro, jota syödään tyypillisesti talvipäivänseisauksen festivaalilla.
Pattteok (팥떡)
Patt sirutteok
Songpyeon: tteok:in (korealaisen riisikakun) eräs muunnelma, jota syödään Chuseok Songpyeon: tteok:in (korealaisen riisikakun) eräs muunnelma, jota syödään Chuseokina (sadonkorjuujuhlassa). Osa songpyeon-lajeista on täytetty patsolla.
Pop-kulttuurissa

Anko Mitarashi, henkilöhahmo Naruto-sarjassa, on johdettu sanoista anko, joka tarkoittaa punapaputahnaa, ja mitarashidango, joka sattuu olemaan hänen lempiruokaansa.
Sarjakuvasankari Anpanman on ihmisenkaltaistettu anpan-pulla, joka on täytetty punapaputahnalla.
Natsume Sōsekin klassisessa romaanissa Minä olen kissa, Professori Sneeze on koukussa punapaputahnaan, minkä hänen vaimonsa panee sekä hänen ruoansulatusvaivojensa että perheen liian suurien ruokalaskujen syyksi.
Deadman Wonderlandin hahmo Shiro pitää punapaputahnapullista ja käyttää usein kilpailuissa saamansa pisteet niiden ostamiseen.
EarthBoundin hahmo Dr. Andonuts on nimestään johtuen todennäköisesti nauttii donitsinsa punapaputahnalla.
Animesarjassa Tamako Market sarjan nimihahmon, Kitashirakawa Tamakon, pikkusiskon nimi on Anko (punapaputahna).
Aiheesta muualla

Kuvia tai muita tiedostoja aiheesta Punapaputahna Wikimedia Commonsissa
Kiinalainen kuukakku
Daifukuja, jotka on täytetty punapaputahnalla
Japanilainen Taiyaki
Gyeongju-leivän valmistusta
Rockwell (täsmennyssivu)

Rockwell voi tarkoittaa ainakin seuraavia:
Henkilöt

Rockwell, synt. Kennedy William Gordy (s. 1964), yhdysvaltalainen muusikko
Alexandre Rockwell, (s. 1957) yhdysvaltalainen käsikirjoittaja ja elokuvaohjaaja
Francis W. Rockwell (1886–1979), yhdysvaltalainen amiraali
George Lincoln Rockwell (1918–1967), yhdysvaltalainen laivaston upseeri ja uusnatsijohtaja
Kiki Rockwell, uusiseelantilainen laulaja, lauluntekijä ja musiikintuottaja
Lew Rockwell (s. 1944), Ludwig von Mises -instituutin perustaja
Norman Rockwell (1894–1978), yhdysvaltalainen taiteilija
Sam Rockwell (s. 1968), yhdysvaltalainen näyttelijä
Muut

Rockwell International, entinen yhdysvaltalainen ilmailualan yritys
Rockwell-kovuus, kovuuden mittausasteikko
Rockwell, Frank Pierpontin suunnittelema kirjaintyyppi
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Rockwell”, voi hakea sivunnimihaulla, laajalla sivunnimihaulla tai tekstihaulla.
Robinson Technologies

Akiko ja Seth Robinson Independent Games Festival -tapahtumassa 2003.
Robinson Technologies on vuonna 1989 perustettu indiepeliyritys. Yrityksen työntekijöinä ovat Seth Robinson ja vaimonsa Akiko. Seth perusti yrityksen kun hän julkaisi Legend of the Red Dragon -pelin. Yhtiön muita pelejä ovat muun muassa Tanked, Planets: The Exploration of Space, Dink Smallwood, Dungeon Scroll ja Growtopia.
Alkuvuodesta 2017 Growtopian oikeudet myytiin Ubisoftille.
Aiheesta muualla

Robinson Technologiesin verkkosivut (englanniksi)
Roni Karvinen

| Roni Karvinen |
| --- | --- |
 Roni Karvinen alle 20-vuotiaiden MM-finaaliottelussa Kanadaa vastaan vuonna 2022.
Henkilötiedot
Syntynyt: 22. lokakuuta 2002 (ikä 21) Vantaa, Suomi
Kansalaisuus:   Suomi
Jääkiekkoilija
Pelipaikka:  vasen laitahyökkääjä
Maila:  vasen
Pituus:  184 cm
Paino:  91 kg
Seura
Seura:  SaiPa
Sarja:  SM-liiga
Pelinumero:  11
Pelaajaura
Pääsarjaura:  2021–
Roni Patrik Karvinen (s. 22. lokakuuta 2002 Vantaa) on suomalainen jääkiekkoilija, joka edustaa SM-liigajoukkue Saimaan Palloa. Hän on pelipaikaltaan vasen laitahyökkääjä.
Ura > Seuraura

Karvinen on Kiekko-Vantaan kasvatti. Hän oli kaudella 2017–2018 C-nuorten SM-karsinnoissa tehoilla 19+18=37 joukkueensa paras pistemies ja maalintekijä. Karvinen jakoi myös Kiekko-Vantaan sisäisen syöttöpörssin voiton Oskari Latvalan kanssa. Kaudella 2018–2019 hän toimi seuran B-nuorten varakapteenina. Karvinen oli B-nuorten SM-sarjassa joukkueen paras pistemies ja syöttäjä tehoilla 9+21=30. Hän siirtyi kesken kauden Jokereiden B-nuoriin.
Kaudeksi 2019–2020 Karvinen siirtyi Saimaan Pallon organisaatioon. Hän pelasi suurimman osan kaudestaan seuran A-nuorissa, mutta Karvinen pelasi osan kaudestaan myös B-nuorissa. Kaudella 2020–2021 hän oli tehoilla 16+13=29 SaiPan U20-junioreiden toiseksi paras maalintekijä Valtteri Ojantakasen kanssa ja Karvinen sijoittui joukkueen sisäisessä pistepörssissä kolmanneksi. Hän debytoi kauden aikana myös SaiPan SM-liigajoukkueessa, jossa Karvinen pelasi kahdeksan runkosarjaottelua tehden yhden syöttöpisteen. Hän teki liigadebyyttinsä 9. helmikuuta 2021 Oulun Kärppiä vastaan. Karvinen merkittiin joukkueensa nelosketjun vasempaan laitaan Jaakko Lantan ja Valtteri Ojantakasen viereen. Hän sai ottelussa jääaikaa 9.14 minuuttia. Karvinen sai myös kakkossyöttöpisteen Joni Nikon tekemään maaliin.
Huhtikuussa 2021 Karvinen teki SaiPan kanssa kolmivuotisen SM-liigasopimuksen. Hän aloitti kauden 2021–2022 seuran U20-joukkueessa. Karvinen pelasi kautensa lopulta suurimmaksi osaksi SM-liigassa, jossa hänen varsinainen tulokaskautensa toi 44 runkosarjaottelussa tehot 11+5=16. Karvinen teki liigauransa avausmaalin kauden kolmannessa ottelussaan 2. lokakuuta 2021 vieraissa Oulun Kärppiä vastaan. Hän oli SaiPan kolmanneksi paras maalintekijä kahden muun tulokkaan, Valtteri Lipiäisen ja Mikko Juusolan kanssa. Kolmikko jakoi SM-liigan tulokkaiden maalipörssin toisen sijan Kärppien Ville Koivusen kanssa edellään vain JYPin Joakim Kemell.
Lokakuussa 2023 Karvinen teki SaiPan kanssa vuoden mittaisen jatkosopimuksen kevääseen 2025 saakka.
Ura > Maajoukkueura

| Mitalit> Maa:   Suomi.Miesten jääkiekko.Alle 20-v. MM-kilpailut  | Mitalit> Maa:   Suomi.Miesten jääkiekko.Alle 20-v. MM-kilpailut  | Mitalit> Maa:   Suomi.Miesten jääkiekko.Alle 20-v. MM-kilpailut  | Maa:   Suomi> Miesten jääkiekko. |
| --- | --- | --- | --- |
|  Hopeaa | Kanada 2022 | jääkiekko |  |
Karvinen pelasi alle 20-vuotiaiden MM-kilpailuissa vuonna 2022, jolloin hän voitti hopeaa. Karvinen nousi Suomen kisajoukkueeseen alun perin joulukuussa 2021 käynnistyneeseen turnaukseen jälkikäteen ennen matkustamista Kanadaan, kun Aatu Räty joutui jättämään turnauksen väliin. Vuodenvaihteen turnaus kuitenkin keskeytettiin useassa joukkueessa ilmenneiden koronavirustartojen vuoksi. Turnaus pelattiin uudelleen elokuussa 2022. Yhteensä Karvinen on pelannut 16 nuorten maaottelua.
SA-1

SA-1 on:
SA-1 - neuvostoliittolainen ohjus
SA-1 - Apollo-avaruusohjelman lento
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”SA-1”, voi hakea sivunnimihaulla, laajalla sivunnimihaulla tai tekstihaulla.
Raitakotinga

| Raitakotinga |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Kotingat Cotingidae
Suku::  Viherkotingat Pipreola
Laji::  arcuata
Kaksiosainen nimi
 Pipreola arcuata  (Lafresnaye, 1843) 
Alalajit
 P. a. arcuata  P. a. viridicauda 
Katso myös
   Raitakotinga Wikispeciesissä   Raitakotinga Commonsissa 
Infobox OKNimi-testi OKIUCN-testi OK: 
Raitakotinga (Pipreola arcuata) on Etelä-Amerikassa tavattava kotingoihin kuuluva varpuslintu.
Koko ja ulkonäkö

Kooltaan raitakotinga on noin 22 cm. Koiraan pää, kurkku ja rinta ovat mustat. Selkä on väriltään vihreä. Lajin siivet ovat vihreät ja sulkien kärjet ovat mustat ja valkoiset. Mustien pyrstösulkien kärjet ovat niin ikään valkeat. Vatsa on vihreä ja tiheästi mustan ja valkoisen poikkiraidoittama. Nokka, silmät ja koivet ovat väriltään oranssit. Naarasraitakotinga muistuttaa koirasta, mutta sen päälaki on vihreä. Raitakotinga muistuttaa huppukotingaa (Pipreola riefferii), mutta siiven valkoiset täplät ovat suuremmat.
Levinneisyys ja elinympäristö

Raitakotingaa tavataan Boliviasta, Kolumbiasta, Ecuadorista, Perusta ja Venezuelasta.  Lajin elinympäristöä ovat kosteat metsät ja metsänreunukset yleensä 1 500–3 100 metrin korkeudella.
Elintavat

Raitakotingat elävät yleensä yksin tai pareittain. Muiden viherkotingojen tapaan ne ovat hyvin luottavaisia lintuja. Lajin pesimäaika on toukokuussa.  Ravintonaan raitakotinga käyttää pääasiassa hedelmiä.
Ruslan Šaveddinov

Ruslan Šaveddinov
Ruslan Šaveddinov (ven. Русла́н Шаведди́нов; s. 22. heinäkuuta 1995) on venäläinen oppositiovaikuttaja.
Šaveddinov on lähtöisin Istrasta. Hän opiskeli 2010-luvun alussa yliopistossa Moskovassa ja luki säännöllisesti Aleksei Navalnyin blogia LiveJournalissa. Hän liittyi vapaaehtoisena Navalnyin ryhmään vuoden 2013 Moskovan pormestarinvaalikampanjassa ja nousi Korruption vastaisen säätiön hierarkiassa vuosien saatossa. Šaveddinovista tuli sen hankejohtaja, ja hän kiersi Venäjää Navalnyin seurassa. Hän oli Navalnyin vuoden 2018 vaalikampanjan tiedottaja ja toimi NavalnyLIVE-ohjelmassa juontajana. Joulukuussa 2019 hän joutui kahdeksannen kerran pidätetyksi. Šaveddinov määrättiin vuodeksi asepalvelukseen tukikohtaan Novaja Zemljaan. Kohde oli saavutettavissa vain helikopterilla, jolla hänelle ja muille sotilaille toimitettiin ruokaa ja kirjeitä.
Šaveddinov pääsi palaamaan Moskovaan asepalveluksen jälkeen ja meni Navalnyita vastaan tämän palatessa murhayritystä seuranneesta hoidosta Saksasta lentoasemalle tammikuussa 2021, jolloin Navalnyi välittömästi pidätettiin. Korruption vastainen säätiö luokiteltiin ääriliikkeeksi. Syyskuussa 2021 Šaveddinovia vastaan aloitettiin tutkinta osallistumisesta ekstremistiyhteisön toimintaan. Häntä kohtaan asetettiin pidätysmääräys, mutta hän pakeni Venäjältä poliisin asuntoonsa tuloa edeltäneenä iltana ja asettui Vilnaan. Šaveddinov lisättiin etsintäkuulutettujen listalle huhtikuussa 2022. Elokuussa 2022 tiedotettiin häntä kohtaan Venäjällä aloitetusta uudesta tutkinnasta asevoimien halventamisesta ja terrorismin oikeuttamisesta.
Šaveddinov jatkoi toimintaa Korruption vastaisen säätiön hankejohtajana maanpaosta käsin Navalnyin ollessa vangittuna. Vilnaan oli asettunut jo häntä ennen Navalnyin liikkeen vaikuttaja Leonid Volkov. Šaveddinov ryhtyi auttamaan Venäjälle jääneitä liikkeen toimijoita maasta pakenemisessa. Hän on kritisoinut länsimaita siitä, ettei Venäjään kohdistettu ankarampia pakotteita Krimin miehityksen jälkeen. Hänen mukaansa tämä vaikutti vuonna 2022 alkaneeseen täysimittaiseen Ukrainan sotaan. Venäjä on luokitellut Šaveddinovin ulkomaiden agentiksi. Šaveddinov on seurustellut Kira Jarmyšin kanssa.
Aiheesta muualla

Ruslan Šaveddinov Internet Movie Databasessa. (englanniksi)
Roman Startšenko

| Roman Startšenko> Henkilötiedot |
| --- | --- |
Syntynyt: 12. toukokuuta 1986 (ikä 38) Öskemen, Kazakstanin SNT, Neuvostoliitto
Kansalaisuus:   Kazakstan
Jääkiekkoilija
Pelipaikka:  keskushyökkääjä
Maila:  vasen
Pituus:  178 cm
Paino:  85 kg
Seura
Seura:  HK Spartak Moskova
Sarja:  KHL
Pelinumero:  48
Pelaajaura
Pääsarjaura:  2003–
Aik. seurat:  Barys Nur-Sultan (KHL)
Roman Leonidovitš Startšenko (ven. Роман Леонидович Ста́рченко; s. 12. toukokuuta 1986 Öskemen, Kazakstanin SNT, Neuvostoliitto) on kazakstanilainen jääkiekkoilija, pelipaikaltaan keskushyökkääjä. Hän edustaa KHL-liigassa pelaavaa HK Spartak Moskovaa.
Maajoukkuetasolla Startšenko on edustanut Kazakstania kolmesti MM-kisojen pääsarjassa, ja lisäksi neljä kertaa I-divisioonan maailmanmestaruuskilpailuissa. Vuoden 2012 MM-kisoissa Ranskan hyökkääjä Sacha Treille taklasi Startšenkoa sääntöjen vastaisesti päähän, ja sai MM-turnaushistorian pisimmän pelikiellon (neljä ottelua). Startšenko itse kärsi tilanteessa aivotärähdyksen, eikä pystynyt enää pelaamaan turnauksessa.
Romurauta

Romurautaa Kuusakosken romuraudankierrätyslaitoksella Porin Mäntyluodossa.
Romurauta ruostuu ulkotiloissa Akaassa.
Romurauta on rautapitoista jätemetallia, jota syntyy esimerkiksi konepajoissa ja autohajottamoilla. Raudan valmistuksen vaatiman suuren energian vuoksi rauta on kierrätetty sen keksimisestä alkaen sikäli kuin se on ollut mahdollista. Kaatopaikoille joutuvan romuraudan määrä on pienehkö ja tämä materiaalivirta tulee pääosin kotitalouksien kautta. Merkittävin romuraudan käyttäjä on terästeollisuus, joka sulattaa romuraudan ja valmistaa siitä uudelleen esimerkiksi teräslevyjä, tankoja tai lankoja. Romuraudalle asetetaan teräksen raaka-aineena puhtausvaatimuksia, eli se ei saa sisältää merkittäviä määriä muita metalleja, kuten esimerkiksi lyijyä, kuparia, mangaania, sinkkiä, alumiinia tai muuta sellaista. Siksi romurauta on lajiteltava. Esimerkiksi romutettavista autoista täytyy ehdottomasti erottaa pois lyijyakut sekä kupari- ja alumiiniosat.
Romuraudaksi sanotaan myös metallia taloudellisessa mielessä, jolloin sillä on halvempi yksikköhinta. Loppuunkäytetty kone voidaan esimerkiksi myydä romurautana, jolloin siitä maksetaan kilojen perusteella, ei koneen toiminnallisuuden tai käyttökohteen mukaan.